NACRT

**PRILOG 5**

# U G O V O R

o realizaciji Programa "Osposobljavanje za rad kod poslodavca "

zaključen između:

1. Zavoda za zapošljavanje Crne Gore, Bulevar revolucije br.5 u Podgorici, kojeg zastupa direktor Suljo Mustafić (u daljem tekstu: Zavod) i
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, PIB:\_\_\_\_\_\_\_, (adresa:) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_ zastupa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (u daljem tekstu: Izvođač)

**Predmet ugovora**

**Član 1.**

Predmet ovog ugovora je regulisanje međusobnih prava,obaveza i odgovornosti ugovornih strana u vezi realizacije Programa "Osposobljavanje za rad kod poslodavca" (u daljem tekstu: Program), saglasno Odluci Upravnog odbora Zavoda o izboru izvođača Pograma "Osposobljavanje za rad kod poslodavca", br . \_\_\_\_\_\_\_\_\_\_\_\_\_\_ od \_\_ /\_\_ / 2020 .godine.

Shodno stavu 1 ovog člana Izvođač će realizovati program za ­­­­­­­­­­\_\_\_\_\_\_ ( ) nezaposlenih lica iz evidencije Zavoda ( u daljem tekstu: učesnik/ci ).

**Mjesto, način i vrijeme realizacije programa**

**Član 2.**

Program iz člana 1 ovog ugovora sprovodiće se u \_\_\_\_\_\_\_\_\_\_\_ , na način koji je Izvođač utvrdio Operativnim planom aktivnosti za realizaciju programa (u daljem tekstu: Operativni plan), sačinjenim saglasno Zahtjevu za realizaciju programa br. 05-\_\_\_\_\_\_ . Program će se realizovati u trajanju od tri (3) mjeseca, uključujući i dane odmora zaposlenih u programu, sa datumom početka realizacije programa najkasnije u roku od 15 dana od dana zaključenja ovog ugovora.

**Obaveze Zavoda**

**Član 3.**

Zavod se obavezuje da:

* pripremi za uključivanje u program nezaposlena lica iz evidencije Zavoda koja pripadaju ciljnoj grupi Programa
* izda potvrdu o pripadnosti ciljnoj grupi i pripremljenosti za uključivanje u program osposobljavanja za rad kod poslodavca koju nezaposlena lica podnose Izvođaču pri prijavi na slobodno radno mjesto;
* prati realizaciju programa osposobljavanja za rad kod poslodavca
* obradi izvještaje o napretku i završni izvještaj o realizaciji programa u roku od pet dana od dana prijema izvještaja;
* izvrši isplatu sredstava za realizaciju programa, na način i pod uslovima utvđenim ovim ugovorom.

**Obaveze Izvođača**

**Član 4.**

Izvođač se obavezuje da:

-dostavi Zavodu prijavu o slobodnom radnom mjestu saglasno broju i strukturi učesnika utvrđenoj Zahtjevom za realizaciju programa br.05-\_\_\_\_\_\_\_\_\_ ;

- u saradnji sa Zavodom izvrši izbor učesnika saglasno kriterijuma izbora utvrđenim Programom;

- sprovede Program na način i u rokovima određenim članom 2 ovog ugovora;

- sa učesnicima zaključi ugovore o radu za vrijeme trajanja programa osposobljavnja sa stupanjem na rad danom početka realizacije Programa iz člana 1 ovog ugovora;

- da obezbijedi ostvarivanje prava iz rada i po osnovu rada i nakon završetka programa osposobljavanja , učesniku koji je ta prava stekao, a nije iskoristio za vrijeme trajanja programa.

-dostavi Zavodu ugovore o radu zaključene sa učesnicima najkasnije u roku od pet dana od dana zasnivanja radnog odnosa učesnika;

- prijavi učesnike na obavezno socijalno osiguranje u zakonski utvrđenim rokovima i dostavi Zavodu uz prvi mjesečni izvještaj o napretku dokaze o prijavi;

- obezbjedi mentora, odnosno lice odgovorno za sprovođenje aktivnosti osposobljavanja učesnika;

- sačini Operativni plan iz člana 2 ovog ugovora i upozna učesnike sa sadržajem i dinamikom sprovođenja planiranih programskih aktivnosti ;

- vodi mjesečnu evidenciju o realizovanim aktivnostima utvrđenim Operativnim planom i dnevnu evidenciju prisustva učesnika ;

- učesnicima isplaćuje zarade, u iznosu koji ne može biti niži od iznosa minimalne zarade u Crnoj Gori;

- u zakonski utvrđenim rokovima, vrši isplate zarada i uplate pripadajućih poreza i doprinosa za obavezno socijalno osiguranje učesnika ;

- obezbijedi i sprovede zaštitu učesnika za vrijeme trajanja programa, u skladu sa zakonom, propisanim mjerama i normativima zaštite na radu;

- obavijesti Zavod o prestanku radnog odnosa učesnika, u roku od tri dana od dana raskida ugovora o radu;

-izvrši povraćaj sredstava uplaćenih od strane Zavoda, za učesnika/e sa kojim/a raskine ugovor o radu, od dana prestanka radnog odnosa odnosnog učesnika;

- izvrši povraćaj sredstava, u roku od 10 dana od dana raskida ugovora o radu, na račun br. 832-3201-03 – ostali prihodi Zavoda– podračun Državnog trezora, sa pozivom na arhivski broj ovog ugovora;

- u svim aktivnostima vezanim za promociju programa, navede da je njegova realizacija podržana od strane Zavoda i koristi istinite i tačne podatke u vezi njegove realizacije;

- omogući Zavodu neposredan uvid u realizaciju programa osposobljavanja;

- uspješnim učesnicima izda potvrde o osposobljenosti za obavljanje poslova određenog radnog mjesta;

- dostavlja Zavodu izvještaj/e o napretku sa Prilogom 1 i to: prvi izvještaj o napretku najkasnije pet dana po isteku prvog mjeseca realizacije programa, drugi izvještaj o napretku najkasnije pet dana po isteku drugog mjeseca realizacije programa i treći izvještaj o napretku sa Prilogom 2, najkasnije pet dana po isteku trećeg mjeseca realizacije programa

-dostavi Zavodu završni izvještaj o realizaciji programa osposobljavanja, najkasnije u roku od 15 dana od dana završetka programa .

**Član 5.**

Sastavni dio ovog ugovora je Priručnik o načinu realizacije programa sa Prilogom 1 i Prilogom 2 , koji će Zavod po zaključenju ovog ugovora dostaviti Izvođaču elektronskim putem.

**Naknada troškova realizacije programa**

**Član 6.**

Za finansiranje Programa iz člana 1 ovog ugovora Zavod će isplatiti sredstva u iznosu do \_\_\_\_\_\_ €.

Učešće Zavoda u finansiranju programa osposobljavanja određeno je brojem učesnika i na mjesečnom nivou iznosi do 363,97 €, po učesniku.

Ukoliko dođe do smanjenja broja učesnika tokom realizacije programa osposobljavanja finansijska obaveza Zavoda iz stava 1 ovog člana, srazmjerno se smanjuje.

Isplata sredstava iz stava 1 ovog člana vršiće se na poseban račun Izvođača, br.\_\_\_\_\_\_\_\_\_\_\_\_\_\_\_\_\_\_, i to:

* 50 % sredstava, u iznosu do \_\_\_\_­­­\_\_ €, po odobrenju prvog izvještaja o napretku;
* 40 % sredstava, u iznosu do \_\_\_\_\_\_ €, po odobrenju drugog izvještaja o napretku i
* 10 % sredstava, u iznosu do \_\_\_\_\_ €, po odobrenju trećeg izvještaja o napretku programa.

**Izmjene i dopune ugovora**

**Član. 7**

Ugovorne strane su saglasne da će jedna drugu bez odlaganja pisanim putem obavijestiti o svakoj nastaloj promjeni od uticaja na način i vrijeme realizacije predmeta ugovora i na utvrđene obaveze ugovornih strana u vezi sa njegovom realizacijom.

Izmjene i dopune ovog ugovora vršiće se uz obostranu saglasnost, sporazumno i u pisanoj form

**Raskid ugovora**

**Član. 8**

Ugovorne strane su saglasne da do raskida ugovora može doći ukoliko bilo koja od njih ne izvršava svoje obaveze u rokovima i na način predviđen ugovorom.

U slučaju da Izvođač ne pristupi izvršenju ugovora, odnosno ne ispuni svoje obaveze, Zavod stiče pravo na jednostrani raskid ugovora i na naknadu nastalih troškova u vezi izvršavanja svog dijela obaveza.

**Sudska nadležnost**

**Član. 9**

Ugovorne strane su saglasne da eventualne nesporazume koji nastanu tokom realizacije ugovora rješavaju mirnim putem, u duhu dobre poslovne saradnje. Ukoliko u tome ne uspiju, nadležan je sud u Podgorici.

**Stupanje ugovora na snagu**

**Član. 10**

Ugovor stupa na snagu danom potpisivanja i ovjerom potpisa ovlašćenih lica ugovornih strana.

**Primjerci ugovora**

**Član. 11**

Ugovor je sačinjen u šest (3) istovjetnih primjerka, od kojih Zavod za svoje potrebe zadržava četiri (4) primjerka, a Izvođač dva (2) primjerka ugovora.

Svaki potpisani primjerak ugovora predstavlja original i proizvodi jednako pravno dejstvo.

**ZA IZVOĐAČA ZA ZAVOD**

DIREKTOR DIREKTOR

Suljo Mustafić

**Saglasan sam sa nacrtom ugovora**[[1]](#footnote-1)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

svojeručan potpis i pečat ovlašćenog lica podnosioca zahtjeva

1. **Konačan teksu ugovora biće zaključen u skladu sa članom 44 stav 9 Zakona o posredovanju pri zapošljavanju I pravima za vrijeme nezaposlenosti (“Sl. list CG”, br. 24/19), najkasnije 15 dana od dana donošenja odluke Upravnog odbora Zavoda o izboru izvođača programa** **osposobljavanje za rad kod poslodavca.**

   **U slučaju izostanka saglasnosti na predloženi nacrt ugovora , zahtjev za realizaciju programa** **osposobljavanje za rad kod poslodavca smatraće se nepotpunim.** [↑](#footnote-ref-1)